анекдоти за Ленин
Дядо разказва на внуците си за първата си среща с Ленин:
 - Беше на един съботник, носехме талпи. По едно време ми писна, оставих талпата на земята, седнах на нея и запуших. Идва при мен един такъв нисичък, с каскет, и ме пита: "Другарю, вие защо не носите талпата?", а аз му казвам "Ако ти се носи, носи си я сам".
 - Дядо бе, това е бил самия Ленин. И после?
 - После дойде един висок в шинел и пита: "Какво става тук?", а този, ниския, му отговаря "Този другар не иска да носи талпите.". "Ами като не иска да носи, да ходи да реже" - отговаря високия.
 - Ииих, дядо, та това е бил Феликс Едмундович. И после?
 - Ами после рязах. До 1958 година...